b'\n_START_ARTICLE_\nLinde Hagerup\n_START_SECTION_\nFamilie\n_START_PARAGRAPH_\nLinde Hagerup er barnebarn av forfatteren Inger Hagerup, og datter av forfatter Helge Hagerup. Hun er s\xc3\xb8ster av Henning Hagerup og Espen Hagerup, og halvs\xc3\xb8ster av Simen Hagerup og Bendik Hagerup. Klaus Hagerup er hennes onkel.\n_START_SECTION_\nForfatterkarriere\n_START_PARAGRAPH_\nEtter debuten med Og det skal vare s\xc3\xa5 lenge i 1999 har Linde Hagerup gitt ut skj\xc3\xb8nnlitteratur for b\xc3\xa5de barn, ungdom og voksne. Hun har blant annet forfattet en trilogi som tar utgangspunkt i oppveksten p\xc3\xa5 Rykkinn i 1980-\xc3\xa5rene. (Ingen som r\xc3\xb8yker hopper strikk (2009), Get used to it (2010) og Var det det det var (2012). Disse tre b\xc3\xb8kene er siden blitt samlet som \xc3\xa9n bok under tittelen Jesus er gravid - og andre sannheter fra Rykkinn._NEWLINE_I barneboken En bror for mye (2016) tar hun for seg d\xc3\xb8d og store forandringer i familiestrukturer sett fra et barns perspektiv. I et intervju uttalte hun i den forbindelse at boken ble skrevet etter at hennes n\xc3\xa6re venninne Torunn Borge d\xc3\xb8de br\xc3\xa5tt.'